- रौ बिदेसरा, काल्हि सब बापुत आबि जैहें ।
 - से किएक मालिक ?
 - काल्हि बाबूक बरखी छै । भोज-भात हेतै । पात तँ तुँही सब उठेबहीं ने ?
 - हम किए उठेबै? अपनेसँ उठा लेब अहाँ ।
 - रौ, तोहर बापे-बाबा करैत एलौ । छोट जातिक तँ ई काजे छै ।
 - मालिक, अहाँ ककरा छोट कहैत छी ? बाप-बाबा कऽ एलाह हम सब नै करब ।
 - एना जुनि बाज । काज तँ पूजा होइत छौ । कर्म कर ।
 - यौ मालिक, आब हमहूँ सब बुझि गेलियै जे कोन काज हमर हितमे अछि आ कोन नै । आब हमहूँ सब साक्षर भऽ गेलियै । डाकडर-इन्जिनियर बनि टाका छापब । पात नै उठाएब । 